
ОБЩИНА ОПАН

ДО

ОБЩИНСКИ СЪВЕТ – ОПАН

П Р Е Д Л О Ж Е Н И Е

от Генчо Колев –  Кмет на Община Опан
ОТНОСНО: Годишен отчет за изпълнение на бюджета и сметките за средствата от ЕС на 

                      Община Опан за 2025 година и Годишен отчет за състоянието на общинския дълг за 2025 година 

Дами и господа общински съветници, 

Съгласно разпоредбите на Закона за публичните финанси приемането на годишния отчет за изпълнението на бюджета на общината и отчета за изпълнението на сметките за средства от Европейския съюз се извършва по следния ред:
· Кметът на общината изготвя годишния отчет за изпълнението на бюджета по показателите, по които е приет, придружен с доклад, и го внася за приемане от общинския съвет;

· Председателят на общинския съвет организира публично обсъждане на отчета от местната общност, като оповестява датата на обсъждането най-малко 7 дни предварително на интернет страницата на общината и в местни средства за масово осведомяване. Публичното обсъждане се провежда по ред, определен от общинския съвет с Наредба № 8 от 2016 г.;

· След провеждане на публичното обсъждане, общинския съвет приема отчета не по-късно от 30 септември на годината, следваща отчетната година;

· Приетият годишен отчет за изпълнението на бюджета и отчетът за сметките за средствата от Европейския съюз се публикуват на интернет страницата на общината.

Съгласно разпоредбите на чл.9 от Закона за общинския дълг, кмета на общината изготвя годишен отчет за състоянието на общинския дълг и го внася в общинския съвет, като неразделна част от отчета за изпълнение на общинския бюджет. Годишният отчет за състоянието на общинския дълг съдържа информация за дълга и издадените гаранции на общината, на търговските дружества с общинско участие в капитала и на всички останали контролирани от общината лица, чиито средства и операции не са включени в общинския бюджет.
Във връзка с гореизложеното предлагам на Общински съвет – Опан да 

Р  Е  Ш  И  :


На основание чл.21, ал.1, т.6 от ЗМСМА  във връзка с чл.140, ал.1 и ал.5 от Закона за публичните финанси и чл.9, ал.3 от Закона за общинския дълг
1. Приема отчета за касовото изпълнение на бюджета на Община Опан към 31.12.2025 г., съгласно Приложение № 1.
2. Приема отчета за сметките за средствата от Европейския съюз – Разплащателна агенция (СЕС-3-РА) към 31.12.2025 г. на Община Опан, съгласно Приложение № 2;
3. Приема отчета за сметките за средствата от Европейския съюз на бенефициенти на Кохезионния и Структурните фондове към Националния фонд (СЕС-3-КСФ) към 31.12.2025 г. на Община Опан, съгласно Приложение № 3;

4. Приема отчета за капиталовите разходи по бюджета на Община Опан към 31.12.2025 г., съгласно Приложение № 4.
5. Приема годишния отчет за състоянието на общинския дълг на Община Опан за 2025 г., съгласно Приложение № 5.
ВНОСИТЕЛ :
инж. ГЕНЧО КОЛЕВ
Кмет на Община Опан

